Eli Marie Raasok

Eli Marie Raasok () er ein norsk handballspelar frå Trøgstad i Østfold som sidan 2022 har vakta målet for Storhamar Idrettslag. I året 2024 vart ho europameister med Noreg, vinnar av EHF-europaligaen og noregsmeister for Storhamar.

Karriere
Klubbspel
Raasok melde i 2013 seg inn i Oppsal IF. Ho var aktiv for oslolaget fram til 2015, og på ny 2017-20. Sesongane 2015-17 var ho Fjellhammer-spelar. Åra 2020-22 vakta ho målburet til danske Silkeborg Voel fyrst, og deretter Randers HK den andre sesongen. Sidan 2022 spelar ho for Storhamar IL, eit lag som 12. mai 2024 vann EHF-europaligaen ved å slå rumenske Gloria Bistrița med 29-27 i finalen i Graz. På tampen av 2024 vart Raasok noregsmeister då Storhamar sikra seg kongepokalen gjennom straffeskyting mot Tertnes IL.

Landslagsspel
Raasok fekk sin landslagsdebut våren 2023 mot Montenegro. Seinhausten 2024 var ho med i den norske troppa til Handball-EM 2024, vakta målet i tre av dei innleiande kampane i turneringa. Under Handball-VM 2025 deltok ho i alle ni kampane. Pr 1.1.25 har ho delteke i 29 av Noregs landskampar.

Merittar
EM 2024: Gullmedalje etter 31–23 mot Danmark
VM 2025: Gullmedalje etter 23–20 mot Tyskland

Kjelder

handball.no
Denne artikkelen bygger på «Eli Marie Raasok» frå ,  den 8. januar 2025.  

Kategori:Norske handballspelarar
Kategori:Europameistrar i handball
Kategori:Folk frå Trøgstad